Lav et referat af nedenstående tekst:

Tekst:
Michael Morsing har iført sig den gule t-shirt og hejst Jumbo Visma-flaget over båden, for han tror på en Tour de France-sejr til nevøen Jonas Vingegaard. På båden i Ålbæk havn følger han Touren på en lille skærm, og det er noget helt særligt. - Det er fuldstændigt vanvittigt at sidde og følge med, vildt spændende. Jeg er en stolt onkel, siger han. Under onsdagens etape var det næsten uudholdeligt at følge med i, og den stolte onkel kan næsten ikke beskrive, hvordan det føltes, for det var og er helt uvirkeligt. Især fordi han ved, at det er noget nevøen har set frem til, siden han var en lille purk. Tilfreds med 12. etape Det er også en tilfreds onkel, der fulgte med i torsdagens etape, for som han siger: - Det er lige, som det skal være. Den følelse sidder han også med efter etapen. Onklen mener, at cykelstjernen har gjort, hvad han skulle og kørt defensivt. Derfor er optimismen helt intakt: - Jeg er ret så sikker på, at han går hele vejen. Det er så stærkt et hold, så det er jeg overbevist om, at det skal de nok klare. Jonas er brølstærk - han er jo fra Thy, siger Michael Morsing med en jysk ro over sig.

Referat:
Mange danskere følger i disse dage Jonas Vingegaards vilde Tour, og på en lille båd i Ålbæk sidder cykelrytterens onkel også og ser med - og han tror på sejr.